આ અંગે શહેર અધ્યક્ષ સનતભાઈ મોદીએ જણાવ્યું હતું કે ભાવનગર શહેરના વિકાસ માટે ભાવનગરના બંને ધારાસભ્યો સતત પ્રયત્નશીલ રહેતા હોય છે ત્યારે પશ્ચિમના ધારાસભ્ય અને ગુજરાત પ્રદેશ અધ્યક્ષ જીતુભાઇ વાઘાણીનીઙ્ગ રાજય સરકારમાં કરેલી રજુઆત અને મહેનતને સરકારે હકારાત્મક પ્રતિભાવ આપતા ભાવનગર ખાતે રૂપિયા ૮૬ કરોડના ખર્ચે પ્રથમ ફ્લાયઓવર બ્રિજને રાજય સરકારે સિદ્ઘાંતિક મંજૂરી આપી છે આ ફ્લાયઓવર બ્રિજ ભાવેણાના પ્રવેશદ્વાર સમાન વિસ્તાર દેસાઈનગરથી શાસ્ત્રીનગર વચ્ચે બનશે જેને કારણે ભાવેણાની આંતરિક અને બહારથી આવતા વાહનો માટે ટ્રાફિકની સમસ્યા હળવી કરશે, સમયનો બચાવ થશે, એકિસડન્ટનું પ્રમાણ દ્યટાડશે ખાસ કરીને બોરતળાવ વિસ્તારમાં હીરાના અનેક નાના મોટા કારખાના આવેલા હોવાને કારણે સવારે અને સાંજના સમયે રાહદારીઓ માટે ટ્રાફિકની સમસ્યા હળવી થશે અને આ બ્રિજને કારણે ભાવેણાની શોભા પણ વધશે.